CELEX: 52014PC0364
Language: lt
Date: 2014-06-10
Title: Pasiūlymas TARYBOS SPRENDIMAS dėl Europos Sąjungos pozicijos AKR ir ES ministrų taryboje dėl AKR ir ES partnerystės susitarimo III priedo peržiūros

|
			
		
		
		52014PC0364
		
			Pasiūlymas TARYBOS SPRENDIMAS dėl Europos Sąjungos pozicijos AKR ir ES ministrų taryboje dėl AKR ir ES partnerystės susitarimo III priedo peržiūros /* COM/2014/0364 final - 2014/0184 (NLE) */
			
				
		
		
			
			   	AIŠKINAMASIS MEMORANDUMAS
„Pokyčių darbotvarkėje“[1] minima, kad
integracinis ir tvarus ekonomikos augimas itin svarbus siekiant ilgalaikio
skurdo mažinimo. Tokiam ekonominiam augimui reikalinga palanki verslo aplinka,
didesnis vietos lygmens konkurencingumas ir nauji bendradarbiavimo su
privačiuoju sektoriumi būdai pasitelkiant esamas arba kuriant naujas
finansines priemones. 
Pusane vykusiame 4-ajame aukšto lygio forume
pagalbos veiksmingumo klausimais nurodyta, kad turėtų būti
siekiama plėsti tiesioginį privačiojo sektoriaus
dalyvavimą, kad būtų skatinamos naujovės, užtikrinamos
pajamos ir kuriamos darbo vietos, skatinamos MVĮ ir verslininkystė,
telkiami vidaus ištekliai ir toliau plėtojami naujoviški finansiniai
mechanizmai.
Šiais siekiais remtasi jungtinėse ES ir
AKR šalių diskusijose dėl privačiojo sektoriaus plėtros
rėmimo ir į šių diskusijų rezultatus turėtų
būti atsižvelgta programuojant ir įgyvendinant 11-ąjį
Europos plėtros fondą (EPF). 
Šie aspektai ir tarptautinės
padėties pokyčiai, visų pirma tai, kad pasitelkiant daug
veikėjų galima įvairiais būdais veiksmingai remti
privatųjį sektorių, reiškia, kad programas turi įgyvendinti
organizacijos, pajėgios pasiekti kokybiškų rezultatų ekonomiškai
efektyviu būdu.
Todėl 2000 m. birželio 23 d.
Kotonu pasirašyto Afrikos, Karibų jūros bei Ramiojo vandenyno
grupės valstybių ir Europos bendrijos bei jos valstybių
narių partnerystės susitarimo[2]
(toliau – AKR ir ES partnerystės susitarimas), kuris paskutinį
kartą peržiūrėtas 2010 m. birželio 22 d. Uagadugu, Burkina
Fase[3], III priedas
keičiamas panaikinant nuorodas į Įmonių plėtojimo
centrą (ĮPC).
Komisija Europos Sąjungos Tarybai
siūlo priimti pridedamą sprendimą.
2014/0184 (NLE)
Pasiūlymas
TARYBOS SPRENDIMAS
dėl Europos Sąjungos pozicijos AKR
ir ES ministrų taryboje dėl AKR ir ES partnerystės susitarimo
III priedo peržiūros
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 209 straipsnio 2 dalį
kartu su 218 straipsnio 9 dalimi,
atsižvelgdama
 į 2000 m. birželio 23 d. Kotonu
pasirašytą Afrikos, Karibų jūros bei Ramiojo vandenyno
grupės valstybių ir Europos bendrijos bei jos valstybių
narių partnerystės susitarimą[4]
(toliau – AKR ir ES partnerystės susitarimas) su paskutiniais pakeitimais,
padarytais 2010 m. birželio 22 d. Uagadugu, Burkina Fase[5], 
atsižvelgdama
į Europos Komisijos pasiūlymą,
kadangi:
(1)       AKR ir ES
partnerystės susitarimo 100 straipsnyje nustatyta, kad AKR ir ES
ministrų taryba, remdamasi AKR ir ES bendradarbiavimo dėl
plėtros finansavimo komiteto rekomendacija, gali taisyti,
peržiūrėti ir (arba) iš dalies keisti partnerystės susitarimo
Ia, Ib, II, III, IV ir VI priedus;
(2)        Pusane
vykusiame 4-ajame aukšto lygio forume pagalbos veiksmingumo klausimais AKR ir
ES partnerystės susitarimo šalys nurodė, kad turėtų
būti siekiama plėsti tiesioginį privačiojo sektoriaus
dalyvavimą, kad būtų skatinamos naujovės, užtikrinamos
pajamos ir kuriamos darbo vietos, skatinamos MVĮ ir verslininkystė,
telkiami vidaus ištekliai ir toliau plėtojami naujoviški finansiniai
mechanizmai;
(3)        atsižvelgiant į šiuos aspektus ir tarptautinės padėties
pokyčius, visų pirma į tai, kad pasitelkiant daug
veikėjų galima įvairiais būdais veiksmingai remti
privatųjį sektorių, susijusias programas turi įgyvendinti
organizacijos, pajėgios pasiekti kokybiškų rezultatų ekonomiškai
efektyviu būdu;
(4)        III priedas
keičiamas išbraukiant nuorodas į Įmonių plėtojimo
centrą (ĮPC),
PRIĖMĖ ŠĮ SPRENDIMĄ:
1 straipsnis
1.           Sąjungos pozicija AKR
ir ES ministrų taryboje dėl AKR ir ES partnerystės susitarimo
III priedo peržiūros nustatoma remiantis prie šio sprendimo pridedamu AKR
ir ES ministrų tarybos sprendimo projektu.
2.           Sąjungos atstovai AKR
ir ES ministrų taryboje gali pritarti neesminiams šio sprendimo projekto
pakeitimams be tolesnio Tarybos sprendimo. 
2 straipsnis
Priimtas AKR ir ES ministrų tarybos
sprendimas skelbiamas Europos Sąjungos oficialiajame leidinyje.
Priimta Briuselyje
                                                                       Tarybos
vardu
                                                                       Pirmininkas
[1]               COM(2011) 637, Komisijos komunikatas Europos
Parlamentui, Tarybai, Europos ekonomikos ir socialinių reikalų
komitetui ir Regionų komitetui „ES vystymosi politikos poveikio didinimas.
Pokyčių darbotvarkė“.
[2]               OL L 317, 2000 12 15, p. 3.
[3]               OL L 287, 2010 11 4, p. 3.
[4]               OL L 317, 2000 12 15, p. 3.
[5]               OL L 287, 2010 11 4, p. 3.
PRIEDAS
prie
pasiūlymo
TARYBOS SPRENDIMAS
dėl Europos Sąjungos
pozicijos AKR ir ES ministrų taryboje dėl AKR ir ES partnerystės
susitarimo III priedo peržiūros

PRIEDAS
Projektas
AKR
IR ES MINISTRŲ TARYBOS SPRENDIMAS
dėl
AKR ir ES partnerystės susitarimo III priedo peržiūros

AKR
IR ES MINISTRŲ TARYBA,
atsižvelgdama į 2000 m. birželio
23 d. Kotonu pasirašytą Afrikos, Karibų jūros bei Ramiojo
vandenyno grupės valstybių ir Europos bendrijos bei jos
valstybių narių partnerystės susitarimą[1] (toliau – AKR ir ES
partnerystės susitarimas) su paskutiniais pakeitimais, padarytais
2010 m. birželio 22 d. Uagadugu, Burkina Fase[2], ypač į jo
100 straipsnį,
kadangi:
(1)              
AKR ir
ES partnerystės susitarimo 100 straipsnyje nustatyta, kad AKR ir ES
ministrų taryba, remdamasi AKR ir ES bendradarbiavimo dėl
plėtros finansavimo komiteto rekomendacija, gali taisyti,
peržiūrėti ir (arba) iš dalies keisti partnerystės susitarimo
Ia, Ib, II, III, IV ir VI priedus;
(2)              
Pusane vykusiame
4-ajame aukšto lygio forume pagalbos veiksmingumo klausimais AKR ir ES
partnerystės susitarimo šalys nurodė, kad turėtų būti
siekiama plėsti tiesioginį privačiojo sektoriaus
dalyvavimą, kad būtų skatinamos
naujovės, užtikrinamos pajamos ir kuriamos darbo vietos, skatinamos
MVĮ ir verslininkystė, telkiami vidaus ištekliai ir toliau
plėtojami naujoviški finansiniai mechanizmai;
(3)              
atsižvelgiant
į šiuos aspektus ir tarptautinės padėties pokyčius,
visų pirma į tai, kad pasitelkiant daug veikėjų galima
įvairiais būdais veiksmingai remti privatųjį sektorių,
susijusias programas turi įgyvendinti organizacijos, pajėgios
pasiekti kokybiškų rezultatų ekonomiškai efektyviu būdu;
(4)              
III priedas keičiamas išbraukiant
nuorodas į Įmonių plėtojimo centrą (ĮPC), 
NUSPRENDĖ:
1 straipsnis
AKR
ir ES partnerystės susitarimo III priedas iš dalies keičiamas taip:
1.           III priedo pavadinimas
pakeičiamas taip: 
„Institucinė
parama“.
2.           1 straipsnis
pakeičiamas šiuo tekstu:
„Palaikant
bendradarbiavimą remiamas institucinis mechanizmas, kad būtų
skatinamas žemės ūkis ir kaimo plėtra. Šiomis aplinkybėmis
bendradarbiavimas padeda stiprinti Bendradarbiavimo žemės ūkio ir
kaimo srityse techninio centro (CTA) vaidmenį tobulinant AKR institucinius
gebėjimus, visų pirma informacijos valdymą, kad būtų
plečiamos galimybės naudotis technologijomis, kuriomis didinamas
žemės ūkio našumas, skatinamas komercinimas, užtikrinama maisto sauga
ir kaimo plėtra.“
3.           3 straipsnis tampa 2
straipsniu ir pakeičiamas jo tekstu.
2 straipsnis
Šiuo sprendimu patvirtinama, kad inicijuojamas
Įmonių plėtojimo centro (ĮPC) likvidavimo procesas:
1.           AKR ir ES ministrų
taryba įgalioja ĮPC vykdomąją valdybą imtis visų
tinkamų priemonių siekiant inicijuoti ĮPC likvidavimą
prižiūrint AKR ir ES ambasadorių komitetui.
2.           Likvidavimo procesas turi
būti baigtas iki 2016 m. gruodžio 31 d.
3.           ĮPC likvidavimo ir visos
susijusios išlaidos padengiamos 11-ojo Europos plėtros fondo lėšomis.
3 straipsnis
Šis
sprendimas priimamas AKR ir ES ministrų taryboje.

Šis
sprendimas įsigalioja jį priėmus.
Priimta
[...] [...]
 Europos Sąjungos Tarybos vardu || AKR ministrų tarybos vardu 
 Pirmininkas || Pirmininkas 
[1]               OL L 317, 2000 12 15, p. 3.
[2]               OL L 287, 2010 11 4, p. 3.